Փոխարկելի մարկ

Փոխարկելի մարկ (, ) (ISO 4217 կոդը՝ «BAM»), Բոսնիա և Հերցեգովինայի ազգային արժույթն է։ 1 փոխարկելի մարկը հավասար է 100 ֆենինգի (, ):

Բոլոր անունները ծագում են գերմանական մարկից և պֆենիգից համապատասխանաբար, որոնց հետ սկզբնապես այս արժույթը փոխկապակցված է եղել 1։1 հարաբերակցությամբ։ Գերմանական մարկը եվրոյով փոխարինելուց հետո փոխարկելի մարկը փոխկապակցվել է եվրոյին՝ 1,95583 մարկ = 1 եվրո հարաբերակցությամբ։

Ներդրվել է 1998 թվականին՝ 1995 թվականի Դեյտոնյան համաձայնագրի հիման վրա, որը վերջ դրեց Բոսնիայի քաղաքացիական պատերազմին։

Երկրի երկու մասերում (Բոսնիայի և Հերցոգովինայի Դաշնություն, և Սերբական Հանրապետություն) գործածվում են տարբեր թղթադրամներ (բացառություն է կազմում 200 մարկ թղթադրամը), որոնք նույն ոճի մեջ են մշակված, բայց տարբեր դիզայն ունեն։

Մետաղադրամներ 
Շրջանառության մեջ են գտնվում 5, 10, 20, 50 ֆենինգ, ինչպես նաև 1, 2 և 5 մարկ անվանական արժեքով մետաղադրամներ։ Ֆենինգով մետաղադրամները շրջանառության մեջ են ներդրվել 1998 թվականի դեկտեմբերի 9-ից, բացառությամբ 5 ֆենինգի, որը թողարկվել է 2006 թվականի հունվարի 5-ին։

Թղթադրամներ 
Շրջանառության մեջ են գտնվում 10, 20, 50, 100 и 200 մարկ անվանական արժեքով թղթադրամներ։ Շրջանառությունից հանվել են հետևյալ թղթադրամները. 50 ֆենինգ - 2003 թվականի մարտի 31-ից, 1 մարկ - 2009 թվականի մարտի 31-ից, 5 մարկ - 2010 թվականի մարտի 31-ից։ Թղթադրամները (բացի 200 մարկից) տպագրվում են Francois-Charles Oberhtur ընկերության կողմից (Փարիզ), 200 մարկը՝ Österreichische Banknoten und Sicherheitsdruck GmBH (OeBS) (Վիենա).

Արժույթային փոխարժեքի ռեժիմ 
Մարկի փոխարժեքի պահպանման համար Բոսնիան և Հերցոգովինան օգտագործում է Արժույթային խորհրդի ռեժիմը, որի ժամանակ մարկի փոխարժեքը կապվում է եվրոյի հետ (կոդ ISO 4217 — EUR)՝ 1,95583։1 հարաբերակցությամբ ։

Ծանոթագրություններ

Արտաքին հղումներ 
 Боснийские конвертируемые марки 
 Բոսնիայի և Հերցոգովինայի կենտրոնական բանկի պաշտոնական կայք

Բոսնիա և Հերցեգովինայի տնտեսություն
Մարկ
Դրամական միավորներ
Դրամագիտություն
Տարադրամներ
Թղթադրամներ
Եվրոպական արժույթներ